આરએસએસ સામે ભાજપ જેટલું ઝુકી રહ્યું છે તેટલી જ સમસ્યા વધતી જાય છે. વર્તમાન સમયમાં ભાજપ નેતૃત્વ સંબંધિત અગણિત સમસ્યાઓમાં ઉલઝેલી છે. આ ઉપરાંત બાહ્ય સમસ્યાઓ મુસીબતમાં વધારો કરી રહી છે. આવા સમયે પક્ષે પોતાની સ્વતંત્રતા પર ફેર વિચાર કરવો જરૂરી બન્યો છે. નરેન્દ્ર મોદીએ આવી જ રીતે પોતાના શાસનને સંઘથી અલગ રાખીને સરળ રસ્તો અપનાવ્યો છે. જો આમ નહીં કરવામાં આવે તો વર્ષ 2014માં સત્તારૂઢ થવાનું સપનુ સાકાર કરવું અશક્ય બનશે.